શહેરના નરોડા વિસ્તારમાં મોડી રાતે પુરઝડપે પસાર થઇ રહેલી કારના ચાલકે મકાનની બહાર બેઠેલ દંપતીને હડફેટમાં લીધા બાદ કારને મકાનમાં ઘુસાડી દેતાં ગમખ્વાર અકસ્માત સર્જાયો છે. આ અકસ્માતમાં પતિનું સારવાર દરમિયાન મોત નીપજ્યું છે ત્યારે તેની પત્નીને પગમાં ફ્રેક્ચર થયું છે. કારની સ્પીડ એટલી વધારે હતી કે મકાનની ઓસરી તેમજ બાથરૂમ પણ તૂટી ગયું હતું. અકસ્માત બાદ કારચાલક સહિત કારમાં બેઠેલા 3 યુવક ફરાર થઇ ગયા છે.